《登平山绝顶》
清代·允禧

关山万里望中收，策杖危岩最上头。畿辅西来雄镇列，渔阳东去大河流。

归樵独立看云晚，游骑闲盘射雁秋。今日三边烽燧息，晚烟斜照恣夷犹。

作者简介：（?—1758）圣祖第二十一子，雍正帝即位后改允禧。号紫琼，亦作紫璚，又署紫琼崖道人，一号春浮居士。雍正时封贝勒。乾隆初进慎郡王。工诗画。卒谥靖。有《花间堂集》。